Kaare Dybvad Bek (S), 2025-10-21:
Først og fremmest vil jeg sige, at lovforslaget jo er lavet efter anbefaling fra ATP's bestyrelse, hvor arbejdsmarkedets parter også sidder og de organisationer, som organiserer arbejdsgivere, også sidder, og det er jo dem, altså arbejdsgiverne, der i sidste ende også betaler for den her ordning.
Så det er jo et samlet erhvervsliv sammen med et samlet arbejdstagerorganisationslandskab, der har anbefalet de her ændringer, og der synes jeg i hvert fald som udgangspunkt, at det må være dem, der skal tage den diskussion.
SMV'er er jo i hvert fald for mig at se noget andet end iværksættere
Det er jo to forskellige grupper.
Man kan sagtens have en mellemstor virksomhed, som har adskillige ansatte, som ikke er selvstændige.
Tak for det, formand.
Med det her lovforslag forhøjer vi det bidrag, som private arbejdsgivere og selvstændige skal betale til barselsudligningsordningen, fra 1.550 kr. til 2.200 kr.
Det gør vi, fordi bestyrelsen i ATP har indstillet det.
Stigningen er nødvendig, fordi der i de senere år har været en kraftig stigning i udbetalinger fra barselsudligningsordningen.
I 2024 steg udbetalingen af lønrefusion til private arbejdsgivere med 38 pct., og udbetalingen af lønkompensation til selvstændige steg med 27 pct.
Stigningen skyldes, at flere lønmodtagere og selvstændige, ikke mindst mænd, holder mere orlov, og samtidig er den sats, som arbejdsgivere og selvstændige får udbetalt fra ordningen, og de perioder, som giver ret til udbetaling, steget gennem en årrække.
De forhold har tilsammen ført til et øget pres på ordningens økonomi, som alene finansieres med bidrag fra de private arbejdsgivere og selvstændig, og det er altså baggrunden for den bidragsstigninger, som ATP s bestyrelse har indstillet.
Jeg vil gerne sige tak til ordførerne for den positive modtagelse af det her lovforslag og måske bare knytte den bemærkning til diskussionen om selvstændige, at jeg som sådan godt forstår frustrationen over, at man som selvstændig finansierer en større del, end man få udbetalt.
Omvendt ser jeg det også som en mulighed for, at selvstændige kan bruge mere af barselsfinansieringen, end de gør i dag, og jeg ser det overordnet set også som positivt, at der er flere, som har brugt den her ordning.
Man kan selvfølgelig godt forestille sig en opdeling, hvor selvstændige, fordi de tager imod mindre, så også skal betale mindre, men jeg vil så også sige, at udtrykket solidariske ordning begynder at forsvinde, hvis de dele af ordningen, som i dag bidrager mest, trækker sig ud.
Hvis de selvstændige trækker sig ud, kan man måske forestille sig, at folk, der arbejder i byggevirksomheder, siger: Vi betaler en meget lille del, og vi vil egentlig også gerne trækkes os ud.
Man kan forestille sig, at folk, der arbejder i meget vellønnede virksomheder, så også siger: Jamen her hos os, hvor der primært er en bestemt gruppe ansat, bidrager vi faktisk med mere, og vi vil egentlig også gerne have vores egen ordning.
Så jeg synes, der er noget smukt i, at vi har en egentlig solidarisk ordning, hvor alle bidrager med det samme beløb, men at det er dem, der har brug for barsel, dem, der benytter sig af barsel, som tager imod midlerne.
Tak for ordet.